GREEK SUPREME COURT DECISION

Decision ID: 848/2024
Decision Number: 848
Decision Year: 2024
Department: Πολιτικό (Α3)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά-Εισηγήτρια και Παναγιώτη Λυμπερόπουλο, Αρεοπαγίτες. Συνεδρίασε δημόσια στο ακροατήριό του, στις 11 Μαρτίου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Της αναιρεσείουσας: Ι. Η. του Π., συζ. Σ. Γ., κατοίκου ..., η οποία εκπροσωπήθηκε από τον πληρεξούσιο δικηγόρο Σωτήριο Καλαμίτση και κατέθεσε προτάσεις Της αναιρεσιβλήτου: Ανώνυμης τραπεζικής εταιρείας με την επωνυμία "ΑΛΦΑ ΤΡΑΠΕΖΑ Α.Ε.", και το διακριτικό τίτλο "ALPHA BANK", με ΑΦΜ ... (ως καθολικής διαδόχου της εταιρείας με την επωνυμία "ΑΛΦΑ ΤΡΑΠΕΖΑ Α.Ε." με ΑΦΜ ...), που εδρεύει στην Αθήνα και εκπροσωπείται νόμιμα, εκπροσωπήθηκε από την πληρεξουσία δικηγόρο Ιωάννα Νταυλούρου με δήλωση κατ' άρθρο 242 παρ.2 ΚΠολΔ και κατέθεσε προτάσεις. Η ένδικη διαφορά άρχισε με την από 27.08.2012 αγωγή της ήδη αναιρεσείουσας, που κατατέθηκε στο Μονομελές Πρωτοδικείο Αθηνών. Εκδόθηκαν οι αποφάσεις: 12155/2020 οριστική του ίδιου Δικαστηρίου και 6643/2022 του Μονομελούς Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 03.03.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος της αναιρεσείουσας ζήτησε την παραδοχή της αιτήσεως αναιρέσεως και την καταδίκη του αντίδικου μέρους στη δικαστική δαπάνη.

Judges: Χρήστο Κατσιάνη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά-Εισηγήτρια, Παναγιώτη Λυμπερόπουλο

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο, Κορνηλία Πανούτσου, Χρυσούλα Πλατιά-Εισηγήτρια και Παναγιώτη Λυμπερόπουλο, Αρεοπαγίτες. Συνεδρίασε δημόσια στο ακροατήριό του, στις 11 Μαρτίου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Της αναιρεσείουσας: Ι. Η. του Π., συζ. Σ. Γ., κατοίκου ..., η οποία εκπροσωπήθηκε από τον πληρεξούσιο δικηγόρο Σωτήριο Καλαμίτση και κατέθεσε προτάσεις Της αναιρεσιβλήτου: Ανώνυμης τραπεζικής εταιρείας με την επωνυμία "ΑΛΦΑ ΤΡΑΠΕΖΑ Α.Ε.", και το διακριτικό τίτλο "ALPHA BANK", με ΑΦΜ ... (ως καθολικής διαδόχου της εταιρείας με την επωνυμία "ΑΛΦΑ ΤΡΑΠΕΖΑ Α.Ε." με ΑΦΜ ...), που εδρεύει στην Αθήνα και εκπροσωπείται νόμιμα, εκπροσωπήθηκε από την πληρεξουσία δικηγόρο Ιωάννα Νταυλούρου με δήλωση κατ' άρθρο 242 παρ.2 ΚΠολΔ και κατέθεσε προτάσεις. Η ένδικη διαφορά άρχισε με την από 27.08.2012 αγωγή της ήδη αναιρεσείουσας, που κατατέθηκε στο Μονομελές Πρωτοδικείο Αθηνών. Εκδόθηκαν οι αποφάσεις: 12155/2020 οριστική του ίδιου Δικαστηρίου και 6643/2022 του Μονομελούς Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 03.03.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος της αναιρεσείουσας ζήτησε την παραδοχή της αιτήσεως αναιρέσεως και την καταδίκη του αντίδικου μέρους στη δικαστική δαπάνη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Με την κρινόμενη από 3.3.2023 αίτηση αναίρεσης προσβάλλεται η υπ' αριθ. 6643/2022 τελεσίδικη απόφαση του Μονομελούς Εφετείου Αθηνών, που εκδόθηκε αντιμωλία των διαδίκων, κατά την τακτική διαδικασία, επί της από 12.10.2020 έφεσης της εναγόμενης τραπεζικής εταιρίας με την επωνυμία "ΑΛΦΑ ΤΡΑΠΕΖΑ ΑΕ" και το διακριτικό τίτλο "ALPHA BANK" (στη θέση της οποίας υπεισήλθε, ως καθολική διάδοχός της, η ήδη παριστάμενη αναιρεσίβλητη τραπεζική εταιρία με την επωνυμία "ΑΛΦΑ ΤΡΑΠΕΖΑ ΑΕ" και το διακριτικό τίτλο "ALPHA BANK", με νέο ΑΦΜ ..., λόγω διάσπασης της πρώτης με απόσχιση του κλάδου τραπεζικής δραστηριότητας και σύσταση της ήδη αναιρεσίβλητης, όπως η διάσπαση αυτή εγκρίθηκε με την υπ' αριθ. πρωτ. ...2021 απόφαση της Διεύθυνσης Εταιριών του Υπουργείου Ανάπτυξης και Επενδύσεων, δηλαδή μετά την άσκηση της έφεσης) κατά της υπ' αριθ. 12155/2020 οριστικής απόφασης του Μονομελούς Πρωτοδικείου Αθηνών, με την οποία είχε γίνει δεκτή, ως ουσιαστικά βάσιμη, η από 27.8.2012 αγωγή της αναιρεσείουσας κατά της αναιρεσίβλητης τραπεζικής εταιρίας και είχε υποχρεωθεί η τελευταία να της καταβάλει το ποσό των 33.654,56 ευρώ με το νόμιμο τόκο από την 11.8.2011, ευθυνόμενη λόγω της δέσμευσης, κατά τρόπο αντισυμβατικό, του τηρούμενου σ' αυτήν τραπεζικού λογαριασμού (με πιστωτικό υπόλοιπο το ανωτέρω ποσό), του οποίου αποκλειστική δικαιούχος ήταν η αναιρεσείουσα. Με την προσβαλλόμενη απόφασή του το Εφετείο, αφού δέχθηκε κατ' ουσίαν την έφεση αυτή και εξαφάνισε την εκκαλούμενη απόφαση, στη συνέχεια, κρατώντας και δικάζοντας την υπόθεση, απέρριψε την ως άνω αγωγή λόγω έλλειψης εννόμου συμφέροντος της ενάγουσας (ήδη αναιρεσείουσας) με την αιτιολογία ότι, κατά τον χρόνο συζήτησης της ένδικης αγωγής στο πρωτοβάθμιο δικαστήριο, είχε ήδη γίνει από την εναγόμενη τραπεζική εταιρία (ήδη αναιρεσίβλητη) αποδέσμευση του ανωτέρω λογαριασμού και η ενάγουσα ήταν σε θέση να αναλάβει το πιστωτικό υπόλοιπο του λογαριασμού αυτού. Η ως άνω αίτηση αναίρεσης, που κατατέθηκε την 17.3.2023, έχει ασκηθεί νομοτύπως και εμπροθέσμως εντός της καταχρηστικής προθεσμίας των δύο ετών από τη δημοσίευση της προσβαλλόμενης απόφασης, αφού αυτή δημοσιεύθηκε την 30.12.2022 χωρίς να προκύπτει επίδοσή της στην αναιρεσείουσα (άρθρα 552, 553, 556, 558, 564 παρ. 3 και 566 παρ. 1 ΚΠολΔ). Επομένως, η αίτηση αυτή είναι παραδεκτή (άρθρο 577 παρ. 1 ΚΠολΔ) και πρέπει να ερευνηθεί περαιτέρω ως προς το παραδεκτό και το βάσιμο του μοναδικού λόγου της (άρθρο 577 παρ. 3 ΚΠολΔ). ΙΙ. Τόκος, υπό νομική έννοια (η οποία δεν προσδιορίζεται στον ΑΚ), είναι η ποσότητα χρημάτων (ή άλλων αντικαταστατών πραγμάτων) που καταβάλλει κάποιος (οφειλέτης) ως αντάλλαγμα για την χρησιμοποίηση μεγαλύτερης ποσότητας ξένων χρημάτων (ή ομοειδών πραγμάτων), η οποία καλείται κεφάλαιο. Δηλαδή, τόκος είναι το αντίτιμο που πληρώνει ο οφειλέτης στο δανειστή για τη χρήση (ή τη δυνατότητα χρήσης) ξένου κεφαλαίου (ΑΠ 343/1998). Επίσης, η υποχρέωση παροχής τόκου είναι παρεπόμενης φύσης, αφού προϋποθέτει την ύπαρξη κύριας οφειλής (ΑΠ 344/2020, ΑΠ 579/2018, ΑΠ 207/2017). Δηλαδή, οφείλεται πρόσθετα προς το κεφάλαιο και προϋποθέτει την ύπαρξη κεφαλαίου (ΑΠ 1290/1997). Ειδικότερα, η απαίτηση για τους τόκους του κεφαλαίου που ζητείται με την αγωγή, είναι παρεπόμενη απαίτηση, με την έννοια ότι αποτελεί αναγκαίο παρακολούθημα της κύριας απαίτησης, της οποίας είχε γίνει επίκληση στο δικόγραφο της αγωγής και η οποία αποτελεί, κατά το ουσιαστικό δίκαιο, προϋπόθεση για τη γένεση της παρεπόμενης αυτής απαίτησης (ΟλΑΠ 10/2007, ΑΠ 1088/2008, ΑΠ 126/2008). Περαιτέρω, κατά τη διάταξη του άρθρου 559 αριθ. 9 περ. γ' ΚΠολΔ, αναίρεση επιτρέπεται αν το δικαστήριο "άφησε αίτηση αδίκαστη". Ως αίτηση, κατά την έννοια της διάταξης αυτής, νοείται κάθε αυτοτελής αίτηση των διαδίκων, με την οποία ζητείται η παροχή έννομης προστασίας υπό οποιαδήποτε νόμιμη μορφή αυτής, που δημιουργεί αντίστοιχη εκκρεμότητα δίκης, και ιδίως η αγωγή, ανταγωγή, κυρία παρέμβαση, αυτοτελής πρόσθετη παρέμβαση, ανακοπή ή τριτανακοπή και τα ένδικα μέσα (ΑΠ 314/2024, ΑΠ 203/2022, ΑΠ 94/2020). Δεν ιδρύεται, όμως, ο ανωτέρω λόγος αναίρεσης, όταν απορρίφθηκε η κύρια αίτηση (κεφάλαιο) και, γι' αυτό, δεν ερευνήθηκε η παρεπόμενη αξίωση των τόκων (ΑΠ 270/2009). Τούτο δε, γιατί οι τόκοι, οι οποίοι, όπως προαναφέρθηκε, αποτελούν παρεπόμενη απαίτηση, δεν οφείλονται χωρίς την ύπαρξη αξίωσης επί του κεφαλαίου, επί του οποίου αυτοί υπολογίζονται. Αντιθέτως, ο λόγος αυτός ιδρύεται, όταν το δικαστήριο ουσίας δεν αποφάνθηκε επί του παρεπόμενου αιτήματος τόκων, παρά την παραδοχή του κύριου αιτήματος, υπό την προϋπόθεση ότι το παρεπόμενο αυτό αίτημα υποβλήθηκε παραδεκτώς και είναι νόμιμο (ΑΠ 1299/2011, ΑΠ 2153/2009). Στην προκείμενη περίπτωση, η αναιρεσείουσα, με τον μοναδικό λόγο της κρινόμενης αίτησής της, προσάπτει στην προσβαλλόμενη απόφαση την από τον αριθ. 9 περ. γ' του άρθρου 559 ΚΠολΔ πλημμέλεια, με την αιτίαση ότι το Εφετείο άφησε αδίκαστο το αίτημά της για επιδίκαση τόκων σχετικών με την αγωγική αξίωσή της, το οποίο (αίτημα) νόμιμα υπέβαλε, και ζητεί την αναίρεση αυτής κατά το προαναφερόμενο μέρος της. Ο ανωτέρω λόγος, όμως, είναι απαράδεκτος, γιατί αυτός δεν ιδρύεται, όταν απορρίπτεται η κύρια αίτηση (κεφάλαιο) και, ως εκ τούτου, δεν ερευνάται η παρεπόμενη αξίωση των τόκων, όπως συνέβη στην συγκεκριμένη υπόθεση, δεδομένου ότι, κατά τα εκτιθέμενα στη μείζονα πρόταση της παρούσας, οι τόκοι, οι οποίοι αποτελούν παρεπόμενη απαίτηση, δεν οφείλονται χωρίς την ύπαρξη της κύριας αξίωσης επί του κεφαλαίου. ΙΙΙ. Κατ' ακολουθίαν τούτων, μη υπάρχοντος άλλου αναιρετικού λόγου προς έρευνα, πρέπει η ένδικη αίτηση αναίρεσης να απορριφθεί και να διαταχθεί η εισαγωγή του κατατεθέντος, για την άσκηση αυτής, παραβόλου στο Δημόσιο Ταμείο (άρθρο 495 παρ. 3 ΚΠολΔ). Τέλος, τα δικαστικά έξοδα της αναιρεσίβλητης, που κατέθεσε προτάσεις, πρέπει, κατόπιν σχετικού αιτήματός της, να επιβληθούν σε βάρος της αναιρεσείουσας λόγω της ήττας της (άρθρα 176, 183 και 191 παρ. 2 ΚΠολΔ) κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 3.3.2023 αίτηση της Ι. Η. για αναίρεση της υπ' αριθ. 6643/2022 απόφασης του Μονομελούς Εφετείου Αθηνών. Διατάσσει την εισαγωγή στο Δημόσιο Ταμείο του κατατεθέντος από την αναιρεσείουσα, για την άσκηση της ανωτέρω αίτησης, παραβόλου. Επιβάλλει σε βάρος της αναιρεσείουσας τα δικαστικά έξοδα της αναιρεσίβλητης, τα οποία ορίζει στο ποσό των δύο χιλιάδων επτακοσίων (2.700) ευρώ. ΚΡΙΘΗΚΕ, αποφασίσθηκε στην Αθήνα, στις 20 Μαΐου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 11 Ιουνίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρο 242 παρ.2, άρθρα 552, άρθρο 577 παρ. 1, άρθρο 577 παρ. 3, άρθρου 559 αριθ. 9 περ. γ', άρθρου 559, άρθρο 495 παρ. 3, άρθρα 176, άρθρο 242, άρθρο 577, άρθρο 495
Article Codes: ΚΠολΔ
Law References: nan
Total Articles Cited: 10

DATES MENTIONED: 27-08-2012|03-03-2023|3-3-2023|12-10-2020|27-8-2012|11-8-2011|17-3-2023|30-12-2022|11-03-2024|20-05-2024|11-06-2024

SOURCE: https://areiospagos.gr/nomologia/apofaseis_DISPLAY.asp?cd=PNB7NXFC0LAGVTGP468W0AW6SOWWOY&apof=848_2024&info=ΠΟΛΙΤΙΚΕΣ -  Α3